Dagenham

Dagenham er en stor forstadsby i Barking and Dagenham i østlige London.Mayor of London: «North East London sub-region»   , Greater London Authority. Den utgjør en del av bydelen Barking and Dagenham, lokalisert omtrent 18,5 km øst for Charing Cross og 15,2 km øst for City of London. Historisk en del av Essex, den var et jordbrukssamfunn og landsby, og forble stort sett ikke urbant utviklet fram til 1921 da London fylkesting begynte konstruksjonen av den store eiendommen Becontree.

Befolkningen i området har økt betydelig i løpet av 1900-tallet med at sognet Dagenham ble et urbant distrikt i 1926 og bykommune (municipal borough) i 1938. Den har vært en del av Stor-London siden 1956 og er hovedsakelig et boligområde, med en del områder for minskende industriell aktivitet, inkludert Ford Dagenham, en fabrikk for biler og motorer, et anlegg tilknyttet Ford Motor Company. Anlegget åpnet i 1931 og har framstilt 10 980 368 biler og 37 000 000 motorer.«Dagenham: So, no more Dagenham dustbins...», Car Magazine, mai 2002, s. 218.«Ford Dagenham at 80»   , Ford Motor Company

Den sørlige delen av Dagenham er også kjent som South Romford og ligger også tilstøtende til elven Themsen, og utgjør en del av seksjonen London Riverside av fornyelsesområdet Thames Gateway. I henhold til folketellingen i 2011 har Dagenham en befolkning på 43 362 innbyggere mens Barking and Dagenham til sammen her en befolkning på 185 900 innbyggere for samme tidsrom.«Census result shows increase in population of London as it tops 8 million», ONS 16. juli 2012 For 2014 har Dagenham en beregnet befolkning på 108 368 innbyggere i henhold til en kilde.Dagenham , Population List

 Beskrivelse 
På hjørnet av Whalebone Lane og Eastern Avenue lå engang en saksisk møtehall. Frem til begynnelsen av 1920-årene var Dagenham en landsby i Romford landdistrikt. Da byggingen av Becontree Estate begynte vokste stedet enormt. I 1926 ble stedet et eget urbant distrikt, Dagenham, og i 1938 fikk byen status som municipal borough. I 1965 ble Dagenham innlemmet i Barking and Dagenham og i Stor-London.

Under andre verdenskrig ble jordene utenfor Dagenham brukt av Royal Artillery, som installerte et stort antiluftskytsbatteri der. Senere i krigen ble dette erstattet av en krigsfangeleir.

Fotballklubben Dagenham & Redbridge FC holder til i Dagenham.

Det er tre undergrunnsstasjoner i eller rett ved Dagenham: Becontree, Dagenham East og Dagenham Heathway. Det er også to jernbanestasjoner, Dagenham Dock og Chadwell Heath.

 Referanser 

 Litteratur 
 Mills, A.D. (2001): Dictionary of London Place Names, Oxford, ISBN 0-19-280106-6
 Powell, W.R., red. (1966): Dagenham, A History of the County of Essex: Volume 5 , Victoria County History, British History Online.
 Walford, Edward (1883): «Dagenham» i: Greater London, London: Cassell & Co., OCLC 3009761

 Eksterne lenker 


Kategori:Byer i Stor-London
Kategori:Steder i Barking and Dagenham